Тәрбие сағатының тақырыбы: «Адамзат- табиғаттың бір бөлшегімін»

Мақсаты:

1) Оқушыларға адам мен табиғаттың егіз екенін ұғындыру. Жерді, құрметтеуді, табиғатты қорғауды үйрету.Табиғаттың алуан сырларын білуге,табиғат туралы танымдарын молайту

2) Қоршаған ортаны қорғау, туған елге деген сүйіспеншілігін арттыру.

3) Туған жердің табиғатын аялауға тәрбиелеу.

Көрнекілігі: суреттер, табиғат туралы қанатты сөздер, гүл, шарлар.

Хормен

Армысың шапағатты күніміз,

Армысың мейірімді жеріміз.

Армысың табиғат анамыз,

Келді сізге өзіңіздің балаңыз.

Кіріспе

Мұғалім: Құрметті ата-аналар, ұстаздар, оқушылар бүгінгі тәрбие сағатымыздың тақырыбы: «Мен - табиғаттың бір бөлшегімін». Адам мен табиғат егіз. Табиғатты асыраушың, қамқоршың десең де болады. Ата-бабаңның «Жер - қазына, су - алтын, мол байлық» деп өсиет айтып келгені тегіннен тегін емес. Күнделікті ішіп жүрген тамағымыз, үстіміміздегі киіміміз, оқитын кітабымыз, жазатын қағазымыз, мінер көлігіміз, ауырғанда пайдаланатын дәріміз,тыныс алар ауамыз, ішер суымыз – осылардың бәрі жомарт табиғаттың берген сыйы.

1-жүргізуші:

Табиғаттың тарылтпайық мөлдір кәусәр тынысын,

Пәк табиғат әр жүректің тамылжығын жырысың.

Ей адамзат! Ақылға сал, қатыгездік жасама,

Өзің – дағы содан тудың - табиғаттың ұлысың.

2-жүргізуші:

Табиғатың құпиясы тұңғиық,

Көз жетпейтін мұнарасы тым биік,

Білген сайын сырын оның жүреміз

Жүректерге өшпес жалын нұр құйып.

1-жүргізуші:

Табиғат! Осы бір жүрекке жылы, көңілге қонымды естілетін салиқалы сөзде қаншама терең ой, мағына, ұлағатты мол ұғым, тұжырымы кең ой жатыр десеңізші. Табиғат күллі тіршілік атаулының құтты қоныс – мекені, алтын ұя бесігі, құт - берекесі. Адам үшін табиғат – ең қасиетті де қастерлі ұғым, өйткені адамның өзін дүниеге келтірген аяулы Анасы, сондықтан да адамның табиғатты Ана деп құрметтеуінде өте үлкен мән жатыр.

Оқушылар өз өлеңдерін оқиды.

2-жүргізуші:

Халқымыздың табиғатқа деген зор сүйіспеншілігі табиғаттың көркем келбетін, арайлы ажарын, сұлулық сымбатын сезіне білуінен бірте – бірте қалыптасқан. Табиғат сұлулығынан, әдемілігінен, әсемдігінен бойына қуат, жүрегіне шуақ алып аса зор іңкәрлік сезімге бөлінген және табиғат сұлулығының алдында бас иген. Халқымыздың мақтанышы болған ақын Мағжан Жұмабаев жырларында туған жерге деген ыстық сезім мен зор сүйіспеншілік айрықша айтылған.

1-жүргізуші:

Табиғаттың қадірлеп қасиетін

Әділдікке әрқашан бас иетін

Атаңнан мал қалғанша тал қалсын деп

Халқың айтқан орынды өсиетін-дей келе

Көрініс. «Әкесі мен баласы»

Әкесі мен баласы орманға келеді.

Әкесі: Ағашта қалмапты ғой өзі?

Баласы: Әке, бар ағашты өзіміз қырып болдық қой.

Әкесі: Әй балам, әне жас қайың тұр екен, соны кесейік дейді.

Баласы: Әке ол әлі жас қой, әлі өссінші. Обал емеспе, табиғаттың сәні емеспе?

Әкесі: Немене, табиғатқа жаның ашып қалды. Заманның бізге жаны ашыпағанда, табиғатты ойлайды деп тұрсың ба? Көп сөйлеме, ұста араның арғы басын.

1-оқушы:

Ақ қайыңды қырқып жатқанда құс ұшып келеді.

Әкесі: Мына құс қайтеді өзі шиқылдап, балам таспен атып ұшыршы.

Құс: Тимендерші бұл ақ қайыңға ұямды бұзбандаршы, қырықпандаршы.

Баласы: Әке, өз ұясын қорғап жүр ғой. Осы ағашты қырыпай – ақ қояйықшы

Әкесі: Көп сөйлеме, ұста араны: Ай сенде нәзік жүрек. Мә саған!

1-оқушы:

Құсты таспен атып ұрады. Ағашты әкесі мен баласы кесіп әкетеді.

Содан құс:

Ей, адамзат, ойланшы сен бір сәт қана,

Жауыздықтан күңіреніп жылап тұр ғой мына бала

Табиғаттың ысырапсыз пайдаланып бар байлығын не көрінді?

Не қалады артындағы ұрпағына?

Мен көрдім жас қайыңның құлағанын бас ұрып қара жерге сұлағанын

Сарғайып жапырағы өлімсіреп, байғұстың кім тыңдады жылағанын.

1-оқушы:

Құс әлсіреп шығып кетеді.

1-жүргізуші: Табиғатты қорғау барша халқымыздың міндеті.

Сондықтанда табиғатымызды аялап өтейік.

2-жүргізуші: «Туған жерге туыңды тік!» — деген дана халқымыз. Бұл – әрбір адамның кіндік қаны тамған жеріне сүйіспеншілікті білдіреді. Яғни, кез-келген азамат өзінің тарихына, мәдениетіне, салт-дәстүріне терең бойлай білуі керек. Мемлекет басшысы өзінің «Болашаққа бағдар: рухани жаңғыру» атты мақаласында «Туған жер» бағдарламасын ұсынып, жас ұрпақтың бойына сүйіспеншілік, патриоттық сезімді қалыптастыру керектігін атап өтті.

1-жүргізуші: Туған жерге сүйіспеншілік туған тарихыңды тереңнен білуден басталады. Еліміздің әрбір тауы мен өзені, сайы мен қыры – тұнып тұрған тарих. Оған сай сол өлкеде халқына пана бола білген, ел есінде қалған біртуар перзенттер бар. Ал, олар жайында жас ұрпақтың білгені абзал.

2-жүргізуші: - Табиғат, Жер –Ана, Отан, Туған жер, Атамекен деген құлаққа жылы естіліп, жүрекке шаттық сезім ұялататын ұлы да қасиетті бір - біріне мағыналас, мазмұны сай сөздер.Адамның өзі Табиғат пен Жер Ананың перзенті.Табиғат пен Жер- Ананы сүйе білу, оны аялау адамның азаматтық борышы.

Ән: «Туған жер»

1-жүргізуші: Айналамызға көз жіберсек, алуан түсті бояуға малынған сұлу көріністерді байқаймыз. Ол суреттің ішінде ағаш та, бұта да, шөп те, гүл де, өзен – көл де, тау мен тас та кіреді.

Бұлардың бәрі сені қоршаған дүние немесе табиғат деп аталады. Осы дүниенің ішінде сен де барсың,

2-жүргізуші: Мен түсіндім:еліміздің әр азаматы: «Адам –табиғаттың бір бөлшегімін» деп сезінсе, қоршаған ортаға жақсылықпен қараса, тіпті бүгінгі мерекеге келген балалар өздеріне кішкентай түсінік алып, табиғатқа қамқор болуын түсінсе, ол да өз үлесін қосқаны болып саналады.